# Casino Royale (1967)

| *Casino Royale* |
| --- |
| Generell informasjon |
| Genre | Parodi, spy comedy film |
| Utgivelsesår | 1967 |
| Nasjonalitet | Storbritannia, USA |
| Varighet | 131 min. |
| Språk | Engelsk |
| Bak kamera |
| Regi | Ken Hughes, John Huston, Joseph McGrath, Robert Parrish, Val Guest  |
| Manus | Wolf Mankowitz, John Law, Michael Sayers  |
| Tema | Hasard |
| Basert på | Casino Royale  |
| Produsent(er) | Charles K. Feldman, Jerry Bresler |
| Musikk | Burt Bacharach  |
| Foto | Jack Hildyard, Nicolas Roeg  |
| Klipp | Bill Lenny  |
| Foran kamera |
| Medvirkende | David Niven, Peter Sellers, Ursula Andress, Orson Welles, Woody Allen, Barbara Bouchet, John Huston, Daliah Lavi, Deborah Kerr, William Holden, Charles Boyer, George Raft, Jean-Paul Belmondo, Jacqueline Bisset, Derek Nimmo, John Wells, Graham Stark, Peter O'Toole, Alexandra Bastedo, Angela Scoular, Anna Quayle, Bernard Cribbins, Burt Kwouk, David Prowse, Elaine Taylor, Geraldine Chaplin, Jack Gwillim, Joanna Pettet, John Le Mesurier, John Wells, Kurt Kasznar, Percy Herbert, Richard Wattis, Stirling Moss, Valentine Dyall, Władysław Sheybal, Duncan Macrae, Geoffrey Bayldon, Ronnie Corbett, Anjelica Huston, Terence Cooper, Caroline Munro, David McCallum, Colin Gordon, John Hollis, Mona Washbourne, Robert Rietti, Elke Sommer, Tracy Reed  |
| Annen informasjon |
| Farve/s.hv | Farger |
| Filmselskap | Columbia Pictures  |
| Budsjett | 12 000 000 USD  |
| Totalomsetning | 41 744 718 USD (globalt), 22 744 718 USD (USA)  |
|  |
| Premiere(r) |
8 oppføringer

* 28. april 1967 (sted: USA)
* 22. desember 1967 (sted: Stockholm)
* 14. april 1967 (sted: Storbritannia)
* 26. mai 1967 (sted: Irland)
* 2. juli 1967 (sted: Brasil)
* 26. juli 1967 (sted: Mexico)
* 24. august 1967 (sted: Uruguay)
* 8. september 1967 (sted: Australia)
 |
| Filmserie | James Bond |
| Eksterne lenker |
| IMDb
 |

Casino Royale er en amerikansk filmkomedie fra 1967 regissert av Val Guest, Ken Hughes, John Huston, Joseph McGrath og Robert Parrish.

Filmen var den andre av tre filmatiseringer av Ian Flemings roman *Casino Royale*, utført som en parodi på James Bond-filmene fra Eon Productions med Sean Connery som James Bond. Eon Productions hadde nemlig sikret seg filmrettighetene til alle 007-bøkene, unntatt *Casino Royale*, som siden 1960 hadde tilhørt Charles Feldman.

Feldman planla opprinnelig en seriøs filmatisering, men veien til filmlerretet ble vanskelig. Dessuten ble innspillingene til en dyr og kaotisk affære, som involverte tre manuskriptforfattere (Wolf Mankowitz, John Low, Michael Sayers) og fem instruktører.

## Sammendrag

James Bond, agent 007, en legendarisk britisk spion som trakk seg fra de hemmelige tjenesten 20 år tidligere, får besøk av sjefen for den britiske MI6, M, CIA-agent Ransome, KGB-agent Smernov og Deuxième Bureau-agent Le Grand. Alle sammen ber James Bond om komme tilbake til aktiv tjeneste, for å håndtere organisasjonen SMERSH som allerede har eliminert flere hemmelige agenter. Når Bond fremdeles nekter, blir herskapshuset hans ødelagt i et angrep på ordre fra M, som imidlertid blir drept i eksplosjonen. James Bond reiser til Skottland for å returnere kroppen av M til hans sørgende enke, Lady Fiona McTarry. Imidlertid har den virkelige Lady Fiona blitt erstattet av SMERSH-agent Mimi. Men Mimi blir så imponert over Bond at hun endrer lojalitet, og bestemmer seg for å hjelpe Bond.

På vei tilbake til London overlever Bond nok et drapsforsøk. Bond blir deretter forfremmet til sjef for hele MI6. Han får vite at en rekke hemmelige britiske agenter over hele verden har blitt eliminert av fiendens spioner på grunn av MI6-agentenes manglende evne til å motstå sex. Bond beordrer at alle gjenværende MI6-agenter skal få kallenavnet "James Bond 007" for å forvirre SMERSH. Han lager også et strengt program for å trene mannlige agenter til å ignorere kvinnelig sjarm. MI6-agent Moneypenny rekrutterer Coop, en karate-ekspert som begynner å trene dem å motstå forførende kvinner. Samtidig har SMERSH-agent Le Chiffre stjålet penger fra SMERSH, og han er nå desperat etter penger for å dekke over tyveriet før han blir henrettet.

Etter å ha fulgt en ny ledetråd fra agent Mimi, overtaler Bond sin fremmedgjorte datter Mata Bond til å reise til Vest-Berlin for å infiltrere en tjeneste som egentlig er et hemmelig treningssenter for SMERSH. Mata Bond avdekker en plan for å selge kompromitterende fotografier av militære ledere fra Kina, Sovjetunionen, USA og Storbritannia ved en auksjon, et opplegg Le Chiffre håper å bruke for å skaffe penger. Men Mata ødelegger alle fotografiene. Senere ved Casino Royale bruker Le Chiffre infrarøde solbriller for å jukse i kort-spill. De stjeler solbrillene, og klarer å slå Le Chiffre i kort-spill. MI6-agentene Vesper Lynd og Evelyn Tremble blir tilsynelatende bortført utenfor kasinoet. Le Chiffre, desperat etter å tjene penger, tortuerer dem med Hallusinogen. Lynd redder Tremble, bare for å drepe ham kort tid senere. I mellomtiden blir Le Chiffre angrepet og drept av SMERSH-agenter.

I London blir Mata Bond kidnappet av SMERSH i en gigantisk flygende tallerken. James Bond og Moneypenny forsøker å redde henne. De oppdager at Casino Royale blir drevet av den onde Dr. Noah, James Bonds nevø Jimmy Bond, en tidligere MI6-agent som meldte seg inn i SMERSH til tross for hans berømte onkel. Jimmy Bond røper at han planlegger å bruke biologisk krigføring for å gjøre alle kvinner vakre, og drepe alle menn over 1,37 meter. Denne planen kommer til å gjøre Jimmy til den høyeste mannen i hele verden.

James Bond, Moneypenny, Mata Bond og Coop klarer å flykte fra Jimmys fangenskap. James Bond oppdager at Vesper Lynd er en dobbeltagent og forræder. En slåsskamp oppstår. En eksplosjon ødelegger Casino Royale med alle sammen der inne. Filmen avslutter med at James Bond og alle agentene hans dukker opp i himmelen, og Jimmy Bond blir vist synkende til Helvete.

## Medvirkende (utvalg)

* David Niven – *James Bond*
* Peter Sellers – *Evelyn Tremble*
* Ursula Andress – *Vesper Lynd*
* Orson Welles – *Le Chiffre*
* Joanna Pettet – *Mata Bond*
* Daliah Lavi – *The Detainer/007*
* Woody Allen – *Jimmy Bond*
* Deborah Kerr – *Agent Mimi/Lady Fiona McTarry*
* William Holden – *Ransome*
* Charles Boyer – *Le Grand*
* John Huston – *M*
* Geoffrey Bayldon – *Q*
* Barbara Bouchet – *Miss Moneypenny*
* George Raft – *Seg selv*
* Jean-Paul Belmondo – *Fransk legionær*
* Jacqueline Bisset – *Miss Goodthighs*
* Anjelica Huston – *Agent Mimis hender*
* Peter O'Toole – *Sekkepipespiller*
* David Prowse – *Frankensteins monster*
* Caroline Munro – *Pike i kontrollrom*
* Burt Kwouk – *Kinesisk general*
* Angela Scoular – *Buttercup*

## Referanser

## Eksterne lenker

* (en) *Casino Royale* på Internet Movie Database

* (no) *Casino Royale* hos Filmweb

* (no) *Casino Royale* hos Filmfront (arkivert versjon)

* (no) *Casino Royale* på NRK TV

* (sv) *Casino Royale* i Svensk Filmdatabas

* (da) *Casino Royale* i Danmark Nationale Filminstitut

* (fr) *Casino Royale* på Allociné

* (nl) *Casino Royale* på MovieMeter

* (en) *Casino Royale* på The Movie Database – film

* (en) *Casino Royale* på American Film Institute

Denne artikkelen er en **spire**. Du kan hjelpe Wikipedia ved å utvide den.